Lahmacun - tyrkisk pizza - Piskeriset på eventyrPiskeriset på eventyr
Piskeriset på eventyr
Madblog om eksperimenter i køkkenet
Søg
Hovedmenu
Fortsæt til primært indhold
Forside
Månedens benspænd
Om mig
Indlægsnavigation
← Forrige Næste →
Lahmacun – tyrkisk pizza
Udgivet den 12. juni 2018 af Piskeriset
Jeg er nu nået til lahmacun i mit tyrkiske benspænd. Lahmacun er en slags tyrkisk pizza, som ofte rulles sammen og spises i bedste durumstil, men den kan naturligvis også bare spises med kniv og gaffel.
Jeg hentede inspiration hos Hurtig mums men justerede dog på fyldet, så smagen blev lidt kraftigere. Samtidig havde jeg lidt problemer med at få fyldet til at strække langt nok, så jeg øgede også den generelle mængde af fyld.
Lahmacun – tyrkisk pizza
ca. 3 personer
Dej:
2 dl håndvarmt vand
25 g gær
2 spsk olivenolie
350 g hvedemel
1 tsk salt
Rør gæren ud i vandet. Rør derefter de øvrige ingredienser i og ælt dejen godt. Lad den hæve under et fugtigt viskestykke i ca. 45 minutter.
Fyld:
500 g hakket oksekød
Smør til stegning
250 g tomater
1 lille dåse tomatpuré
1½ tsk chiliflager
2 tsk sød paprika
4 fed hvidløg
1 løg
1 dl friskhakket bredbladet persille
1 peberfrugt
Lidt vand
Salt og peber
Salat:
100-150 g friskhakkede tomater
1 dl finthakket bredbladet persille
1 peberfrugt skåret i meget små tern
½ agurk, skåret i meget små tern
Citronsaft
Lidt salt
Fjern stængel og kerner fra peberfrugt. Smid den i en blender sammen med tomater, tomatpuré, chili, paprika, hvidløg, løg og persille. Blend det til en ensartet masse. Smelt lidt smør i en gryde. Brun oksekødet i smørret og tilsæt så de blendede grøntsager. Smag til med salt og peber.
Del dejen i 9-10 lige store boller. Rul dem ud, så de er meget tynde og læg dem så på et stykke bagepapir eller evt. direkte på bagestenen på grillen. Smør et tyndt lag fyld på. Luk grillen og bag din lahmacun i 5-10 minutter, indtil kanten er sprød. Fortsæt sådan med de øvrige pizzaer.
Fordel lidt af salaten over en lun lahmacun og spis den med det samme – evt. sammenrullet.
Note: Lækker pizzavariant! Lahmacun smager af sol og sommer – den sprøde kant, det krydrede fyld og den friske saftige salat går op i en højere enhed!
Share
Tweet
news and informations automotive,business,crime,health,life,politics,science,technology,travelautomotive,business,crime,health,life,politics,science,technology,travel
Related Posts
Adana kebab med fladbrød og myntedressing
Köfte og hummus
Kurdisk gnocchi af bulgur
Pirogger med oksekød og feta
Kåltacos med oksekødssauce
Argentinske empanadas
Dette indlæg blev udgivet i mellemøsten, oksekød, pizza og tagget agurk, chili, gær, hvedemel, hvidløg, løg, oksekød, paprika, peberfrugt, persille, tomater af Piskeriset. Bogmærk permalinket.
2 thoughts on "Lahmacun – tyrkisk pizza"
Carina, 13. juni 2018 kl. 10:48 skriver:
Ser bare godt ud!
Svar ↓
Piskeriset, 13. juni 2018 kl. 21:12 skriver:
Tusind tak 🙂
Svar ↓
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Kommentar
pisk.riset@gmail.com
Navn *
E-mail *
Websted
Drevet af WordPress
Translate »